बालिका शिक्षा समय की जरूरत : ललित के पंवार
साताके कस्तूरबा गांधी आवासीय स्कूल में शनिवार को किशोरी बाल मेले का आयोजन हुआ। मेले के शुभारंभ पर मुख्य अतिथि आरपीएससी अध्यक्ष ललित के.पंवार ने कहा कि वर्तमान में बालिका शिक्षा समय की जरूरत है। एक बालिका के पढ़ने से दो घरों में सुधार होता है। इस कारण अभिभावक अपने बालक-बालिका में बिना भेद किए अपनी बालिकाओं को स्कूल भेजे। उन्होंने कहा कि यह कस्तूरबा गांधी आवासीय निम्न वर्ग की बालिकाओं के लिए वरदान साबित हो रहे हैं। विद्यालय में रहकर बालिकाएं शिक्षा ग्रहण कर रही हैं। उन्होंने कस्तूरबा गांधी आवासीय विद्यालय की व्यवस्थाओं पर खुशी जाहिर की। कार्यक्रम में सर्व शिक्षा के एडीएसपी दामोदर दास व्यास, ठाकुर रतनसिंह बाखासर, सेडवा बीईईओ छगनलाल राठौड़, सायला तहसीलदार ताराचंद, चौहटन एबीईओ युवराज कागा, अतिरिक्त जिला परियोजना समन्वयक सत्यदेव सोनी, सेडवा नायब तहसीलदार भीख सिंह, भाजपा महामंत्री भरतदान, आरपी शरीफ खान, समाजसेवी करणीदान सहित कई गणमान्य लोग मौजूद थे। किशोरी बाल मेले में 418 बालिका 100 बालकों ने भाग लिया। आवासीय विद्यालय की वार्डन चुन्नी चौधरी ने प्रतिवेदन प्रस्तुत किया। कार्यक्रम के अंत में संस्था प्रधान रेखा चौधरी ने अतिथियों का आभार व्यक्त किया।
चौहटन. बाल मेले का शुभारंभ करते आरपीएससी अध्यक्ष ललित के पंवार।
hin_Deva hin_Deva hin_Deva